den brede vei
Store norske leksikon,Religion og filosofi,Religioner og livssyn,Kristendom,Kristendommens historie
Den brede vei er et bilde fra Bibelen på et liv uten Gud og med det onde. I Matteusevangeliet, kapittel 7, vers 13, står det om «å gå den brede vei» i motsetning til «å gå den smale vei». Vanligvis beskrives den ondes vei som bred og lett, mens den rettferdiges vei er smal og vanskelig å gå.
Den brede vei er også et vanlig bilde i jødisk, hellenistisk og tidligkristne etiske formaninger: mennesket stilles overfor et fundamentalt valg mellom «de to veier».Bildet er også belagt i Det gamle testamentet (5. Mosebok kapittel 30, vers 15–19, Jeremias bok kapittel 21, vers 8 og Salmenes bok kapittel 1, vers 9), og i tekster utenom den hebraiske kanon (4 Esra 7,6–11) og i Qumran (1 QS 3,20–21). Det finnes særlig bredt utfoldet i de apostoliske fedre, jamfør Didache 1–6 og Barnabasbrevet 18–20. Les mer i Store norske leksikon Bibelen kristendom kristendommens litteratur